Johann Sebastian Mitternacht

Johann Sebastian MITTERNACHT (pseŭdonimoj: Der Erfreuliche; Michel Marth; Jocosus Severus Medius; naskiĝinta la  en Hardisleben, mortinta la  en Zeitz) estis germana insruisto, teologo kaj verkisto. Edzigis lin en 1638 Anna elisabeth Röser kaj en 1643 Anna Sesemann (naskonta 6 filojn kaj 6 filinojn).

Estante filo de kantoro kaj paroĥestro li hejme instruiĝis. Laminte li nur en la aĝo de 17 jaroj povis ekfrekventi (en Naumburg) publikan lernejon. De 1633 li studis ĉe la universitato de Jena filozofion, filologion kaj teologion. Sekvo de liaj teologiaj studoj estis de 1634 en Wittenberg. Tie sukcesis magistriĝo en 1636: inter liaj instruistoj estis la retorikisto Augustus Bücher. Paralele, Mitternacht iĝis privata edukisto en la familio de la juĝisto Koseritz. Pro instigo de lia apoganto Adolph von Hagen li fariĝis en 1638 paroĥestro en Teutleben. Post tieaj detruegoj dum la Tridekjara Milito li malriĉiĝis kaj devis doni privatajn lecionojn por perlabori la vivon. En 1642 oni vokis lin en la estrecon de la Municipa lernejo de Naumburg. Kvar jarojn poste li iĝis rektoro de la renomiĝinta Rutheneum en Gera. Ofertojn karieri en Halle (Saale), Lubeko aŭ Görlitz li rifuzis. Lia duka moŝto Morico de Saksio-Zeitz vokis lin en 1667 kiel superintendanton al la kortego de Zeitz. Portante la kaŝnomeon Der Erfreuliche li estis akceptita en 1654 en la lingvoflega rondaro Teutschgesinnte Genossenschaft (sub la gvidado de Philipp von Zesen). Mallonge antaŭ forpasi li ĝuis la honoron deklariĝis imperiestra poeta laureatus (kronita poeto).

Mitternacht ege antaŭenpuŝis la evoluon de Rutheneum: ĉi lernejo havis la taskon prepari oficistajn karierojn. Krom la normala horaro estis ofertata en Gera ankaŭ propedaŭtikaj kursoj pri logiko, teologio, jurscienco kaj fiziko. Nemire ke ankaŭ de ekstere multaj interesatoj venis frekventi ĝin. Ĉiujare la rektoro enscenigis kun abiturientuloj teatraĵon. Mitternacht mem verkis inter 1647 kaj 1667 almenaŭ 17 didaktitkajn teatraĵojn (ofte pri bibliaj temoj): konserviĝis el ili nur du. En la verko Politica Dramatica li pedis kontraŭ absolutismo. Krome li eldonis plurajn teologiajn pamfletojn kaj eldonis gramatikojn kaj pripedagogiaĵojn. Ĝis la 18-a jarcento estis represata lia manlibro Elementa rhetorica (1646). En la kolekto Feuerheiße Liebesflammen (1653) troviĝas ankaŭ ekleziaj kantoj kaj poeziaĵoj: ili similas al malsekularaj am-lirikaĵoj de Friedrich von Spee aŭ Johannes Scheffler. 
Fonto
Diecks, Thomas: "Mitternacht, Johann Sebastian (Pseudonym Der Erfreuliche, Michel Marth, Jocosus Severus Medius)" - ĉe: Neue Deutsche Biographie, 17 (1994), p. 586-587  
Eksteraj ligiloj
ligiloj ĉe DDB

kategorio:Lernejestroj
kategorio:Homoj rilataj al Gera
kategorio:Germanaj teologoj
kategorio:Germanaj verkistoj
kategorio:Superintendantoj
kategorio:Naskiĝintoj en 1613
kategorio:Mortintoj en 1679